অতিশয় লজ্জার বিষয় শুধু এ নয় যে, সেখানে শত শত নারীর উপর মানবরূপী শত শত বর্বর পশুর হামলা হলো। বরং আরো লজ্জার বিষয়, সে অপরাধ ক্ষেত্র থেকে কাউকেই গ্রেফতার করা হয়নি। কারো বিরুদ্ধে কোন মামলাও দাঁড় করানো হয়নি। ময়মনসিংহের মানুষ বরং ভূলে যাওয়ার চেষ্টা করছে যেন কিছুই হয়নি, যেন তারা কেউ কিছু শুনেইনি। দুর্বৃ্ত্তদের জন্য এমন স্বর্গরাজ্য দুনিয়াতে কি আর কোথাও আছে? দেশটি পরিণত হয়েছে নিভৃত জঙ্গলে। জঙ্গলে প্রতিদিন বহু পশু হতাহত হয়, বহুপশু যৌনতারও শিকার হয়। কিন্তু তা নিয়ে কোন বিচার বসে না। কোথাও কোন কথা উঠে না। জঙ্গলে ঘটা সে ঘটনা পত্রিকার পাতায় বা টিভিতে কোন খবর হয় না। বাংলাদেশও যেন সে পথই ধরেছে।